

 ARHIV REPUBLIKE SLOVENIJE

 Zvezdarska 1, 1127 Ljubljana

**Vabimo vas na redno mesečno predavanje**

**z naslovom**

**SLOVENSKI RAZKOL V DOKUMENTIH ARHIVA REPUBLIKE SLOVENIJE IN DRUGIH ARHIVOV**

Predavanje bo v četrtek, **26. oktobra 2023**, **ob 13. uri**

v prvem nadstropju Arhiva Republike Slovenije na Zvezdarski 1 v Ljubljani.

Predaval bo **dr. Jože Možina**.

O vsebini:

Vprašanje slovenskega ideološkega razkola med drugo svetovno vojno je v mnogočem temeljno oz. prestižno vprašanje slovenske novejše zgodovine: zakaj in kako so Slovenci med drugo svetovno vojno spolzeli v oster narodni razkol, kdo je ta proces povzročil in kje se je vse skupaj začelo. Narodni razkol se je namreč do konca vojne še okrepil in razširil na celotno ozemlje ter s travmatičnimi posledicami sega še v sedanji čas. Ključna spoznanja so strnjena v monografiji *Slovenski razkol* (1. izdaja iz leta 2019), v kateri je avtor poleg gradiva iz Arhiva Republike Slovenije uporabil še vrsto manj znanih oz. neuporabljenih dokumentov in fotografij, pa tudi arhivov, kot je desetletja zakopani arhiv stražarjev. V predavanju bodo viri, ki jih hrani Arhiv Republike Slovenije, in drugi relevantni viri predstavljeni v širšem kontekstu – kontekstu razkola, ki se je v letih 1941 in 1942 začel v Ljubljanski pokrajini.

O predavatelju:

Jože Možina je zgodovinar, zaposlen kot novinar, voditelj in avtor dokumentarnih filmov na Televiziji Slovenija. Je avtor dokumentarne serije *Pričevalci*, voditelj oddaje *Intervju* ter režiser dokumentarnih filmov, med drugim *Škof Rožman – zločinec ali žrtev*, *Dosje Slobodan Milošević*, *Zločin, ki ne zastara*, *Zamolčani – moč preživetja*, *Čas vojne*, *Urok Depale vasi*, *Pedro Opeka, dober prijatelj*. Prejel je več nagrad v Sloveniji (dvakrat Jurčičevo nagrado), ZDA (kot najboljši režiser dokumentarnih filmov na festivalu ITN v Hollywoodu), Kanadi (za odličnost na področju filmske umetnosti) in Indoneziji (najboljši dokumentarni film). Leta 2014 je za dokumentarni film o misijonarju Opeki prejel nagrado Prešernovega sklada. V letošnjem letu mu je za knjigo *Slovenski razkol* nagrado *Historia moderna viva* podelilo Slovensko zgodovinsko društvo za novejšo in sodobno zgodovino.

Vljudno vabljeni!